Саломе Зурабишвили Ҭырқәтәыла ацҳаражәҳәарҭаҿ иаартыз адашшыларатә шәҟәы аҟны анҵамҭа ҟалҵеит
19:56, 08.02.2023
Қырҭтәыла ахада Саломе Зурабишвили Ҭырқәтәыла ацҳаражәҳәарҭаҿ иаартыз адашшыларатә шәҟәы аҟны анҵамҭа ҟалҵеит.
Саломе Зурабишвили Қырҭтәыла иҟоу Ҭырқәтәыла ацҳаражәҳәаҩ Ҭырқәтәыла иҟалаз арыцҳара ду иадҳәаланы диашшылеит.
Ҭырқәтәыла арбгаратә адгьылҵысра ҟалеит жәабран 6 ашырҧазы. Аҵыхәтәантәи адыррақәа рыла, атәылаҿ иҭахеит 9 057ҩык, урҭ иреиуп х-ҩык Қырҭтәыла атәылауаа.